procesaur/Wiki.mk huggingface dataset:
Флора

Флора (од лат. ''flora'') е збирен поим за сите растенија во едно географско подрачје или временски период, и обично се однесува на домородните видови. Еквивалентен поим во животинскиот свет е фауната. Флората, фауната и другите обливи на живот како габи заедно се нарекуваат биота.
1 Потекло на поимот
Поимот „флора“ доаѓа од Флора - римска божица на растенијата, цвеќињата и плодноста.
2 Класификација на флората
Растенијата се групираат во флори според подрачјето, периодот, посебна околина или клима. Подрачјата може да бидат географски посебни живеалишта (на пр. планинска наспроти рамничарска). Флората на некој минат временски период се нарекува „фосилна флора“. Според посебните околини, флората може да биде:
*''автохтона флора'' - домородната флора на извесно подрачје.
*''земјоделска и градинарска флора'' - растенијата што се одгледуваат.
*''коровна флора'' - растенија непожелни во земјоделството или локалниот екосистем, групирани со цел да се искоренат и спречат. Можат да бидат корови, инвазивни видови (кои не мора да бидат плевели).
Во флората понекогаш се вбројуваат и бактериите кои живеат на или од растенијата.
3 Како пишано дело
Под „флора“ може да се подразбере и стручно дело наменето за ботаничари кое ги опишува растенијата и дава клуч за нивно распознавање.
4 Флората на Википедија
Флората ја има на следниве категории:
*Флора по континенти
*Флора по земји
*Флора по подрачја
Океанија
Африка
Антарктик
Азија
Европа
Јужна Америка
Северна Америка
5 Поврзано
* Вегетација
* Биоразновидност
* Биота
* Фауна
* Флора на Македонија
ФК Тамворт

Тамворт Фудбал Клуб (на англиски јазик ''Tamworth Football Club'') или само ФК Тамворт е англиски фудбалски клуб од градот Тамворт. Клубот учествува во Конференцијата, петтото ниво на англискиот фудбал.
Клубот бил формирани во 1933 година откако претходниот клуб од Тамворт, Тамворт Кестл, престана да постои. Тие првично настапувале на Jolly Sailor Ground, но по една година се преселиле на Ламб граунд.
Локални соперници на Тамворт се Бартон Албион и Нунетон Таун, како и во помал степен Атерстоун Таун, Бедфорд Јунајтед и Болехал Свифтс. Со тимот во моментов раководи Маркус Лау, а моментален капитен на тимот е Ричард Таит.
1 Бои и амблем
ФКако и во 2009 година, Тамворт играл во целосно црвен дрес со бели рабови, во сезоната 2010-2011 немаше промена на бои, но белите риги на страните беа преместени, па тие беа спуштени пониско. За сезоната 2011-2012 белите страни беа заменети со црни и шорцевите исто така беа промените во темносини бои.
Во сезоната 2012-2013 на промените на боите одат кон црно на сите црвени колекции на дресови со бели ленти од страните.
Амблемот на ФК Тамворт го карактеризира знамето на Мерсијан и стафордовиот јазол, симбол на замокот Тамворт во Стафордшир.
2 Стадион
Тамворт настапува на Ламб граунд од 1934 година. Пред тоа, тие ја минале својата првата сезона од постоењето играјќи на Jolly Sailor Ground. Името Ламб граунд доаѓа од еден паб, кој се нарекувал ''Lamb Inn'', која порано постоел во близина на стадионот. Теренот има капацитет од околу 4.000. Сите седишта се во Main Stand, биле изградени во 1997 година. Главниот Стенд зафаќа едната страна на теренот, со покриена тераса позната како ''Шед'' на спротивната страна.
3 Играчи
4 Познати бивши играчи
* Таиво Атиено
* Пол Мерсон
* Ники Самерби
* Гери Тагарт
* Ешли Вилијамс
* Алекс Родман
* Ејди Смит
* Боб Тејлор
* Алекс Баптист
* Џон Гејл
* Жозе Веига
Династија Висконти

Династијата Висконти се однесува на две аристократски семејства кои живееле во текот на средниот век. Првото живеело во Република Пиза во средината на 12 век, додека второто владееле со Мланското војводство во периодот од 1277 до 1447 година. Реномираниот режисер Лучино Висконти потекнува од оваа династија.
Денеска нема точни докази за поврзаноста меѓу овие две семејства.
Основач на династијата во Милано е Отонe, кој ја презел контролата над грдот по големото соперништво со фамилијата Дела Торе во 1277 година.
0.1 Висконти од Милано
Потомци на Уберто Висконти (13 век)<ref
Добрејка (род)

Добрејка (науч. ''Lepidium'') — род од то зелки или синапи (''Brassicaceae''). Опфаќа околу 175 вида распространети ширум светот, каде спаѓаат добрејката, грпката и полската салата. Некои видови образуваат валавци што се тркалаат по полињата.
Во Македонија, сивкастата грпка (''Lepidium draba'') важи за плевел, но семето може да се користи како замена за бибер.
1 Видови
*''Lepidium africanum''*''Lepidium amelum''*''Lepidium armoracia'' Fisch. & C.A. Mey. 1843
*''Lepidium apetalum'' Willd. *''Lepidium arbuscula''*''Lepidium barnebyanum''*''Lepidium biplicatum''*''Lepidium bonariense''*''Lepidium campestre'' — полска добрејка
*''Lepidium catapycnon''*''Lepidium densiflorum'' — густоцветна добрејка
*''Lepidium desvauxii'' — грмушеста добрејка
*''Lepidium dictyotum''*''Lepidium didymum''*''Lepidium draba'' — сива грпка
*''Lepidium drummondii''*''Lepidium echinatum''*''Lepidium ecuadoriense''*''Lepidium englerianum''*''Lepidium fasciculatum'' — снопчеста добрејка
*''Lepidium flavum''*''Lepidium flexicaule''*''Lepidium foliosum'' - лисната добрејка
*''Lepidium fremontii'' - пустинска добрејка
*''Lepidium genistoides''*''Lepidium ginninderrense''*''Lepidium graminifolium''*''Lepidium howei-insulae''*''Lepidium hypenantion''*''Lepidium hyssopifolium''*''Lepidium heterophyllum'' — разнолисна добрејка
*''Lepidium jaredii'' — Џаредова добрејка
*''Lepidium lasiocarpum''*''Lepidium latifolium'' — широколисна добрејка
*''Lepidium latipes''*''Lepidium lyratogynum''*''Lepidium merrallii''*''Lepidium meyenii'' — мака
*''Lepidium monoplocoides'' — крилеста добрејка
*''Lepidium montanum'' — планинска добрејка
*''Lepidium nitidum'' — сјајна добрејка
*''Lepidium oblongum''*''Lepidium oxycarpum'' — остроплодна добрејка
*''Lepidium oxytrichum''*''Lepidium papilliferum''*''Lepidium papillosum'' — брадавичеста добрејка
*''Lepidium pedicellosum''*''Lepidium peregrinum''*''Lepidium perfoliatum''*''Lepidium peruvianum'' — перуанска добрејка
*''Lepidium phlebopetalum''*''Lepidium pholidogynum''*''Lepidium pinnatifidum''*''Lepidium platypetalum'' — рамновенчена добрејка
*''Lepidium pseudohyssopifolium''*''Lepidium pseudoruderale''*''Lepidium pseudotasmanicum''*''Lepidium puberulum''*''Lepidium quitense''*''Lepidium rotundum''*''Lepidium ruderale'' — бунишна добрејка, теснолисна добрејка
*''Lepidium oleraceum''*''Lepidium sagittulatum''*''Lepidium scandens''*''Lepidium squamatum''*''Lepidium strictum''*''Lepidium sativum'' — обична добрејка, полска салата, грпка, крес
*''Lepidium thurberi'' — Тарберова добрејка
*''Lepidium virginicum'' — вирџинска добрејка
*''Lepidium xylodes''
2 Наводи
* ISBN 0-89672-614-2
*
Виук

Виук (науч. ''Festuca'') — род од околу 300 видови на повеќегодишни растенија од семејството на тревите (''Poaceae''), потсемејсто ливадарки (''Pooideae''). Родот има космополитска распространетост, со тоа што највеќе видови виреат во студените умерени подрачја. Родот е во блиско сродство со пијанката (или ’ржена трева, ''Lolium'').
Членовите на родот можат да бидат ниски тревки (10 см со фини листови потенки од 1 мм) до треви со висини од 2 м и големи листови (долги 60 см и широки 2 см).
Виукот полен значаен причинител на алергиски ринит.
1 Употреба
Виукот има некои значајни видови погодни за тревници, терени за голф и терени за боќање (ситнолисните видови). Други видови имаат висока хранлива вредност што се користат за напасување на добиток и добивање на сено. Виукот лесно вирее на голи земјишта и другите, успева подобро од другите растенија и опстанува неколку години, па затоа наоѓа примена во спречувањето на ерозија на почвата.
2 Видови
width=66%
width=66%
*''Festuca altaica'' — северен груб виук
*''Festuca alpina'' — планински виук
*''Festuca altissima'' — шумски виук
*''Festuca amethystina'' - аметистов виук
*''Festuca amplissima''*''Festuca arizonica'' — аризонски виук
*''Festuca arvernensis''*''Festuca arundinacea'' — барски виук
*''Festuca caesia'' — син виук
*''Festuca californica'' — калифорниски виук
*''Festuca cinerea'' — син виук
*''Festuca contracta'' — збиен виук
*''Festuca diffusa'' — северен виук
*''Festuca donax''*''Festuca elegans''*''Festuca elmeri'' — крајбрежен виук
*''Festuca eskia''*''Festuca gautieri''*''Festuca gigantea'' - џиновски виук
*''Festuca glacialis''*''Festuca glauca'' — сив виук
*''Festuca heterophylla'' — разнолисен виук
*''Festuca hallii'' — рамничарски груб виук
*''Festuca idahoensis'' — ајдашки виук
*''Festuca jubata''*''Festuca juncifolia'' — ситолисен виук
*''Festuca ligulata'' - гвадалупски виук
width=66%
*''Festuca mairei'' — атласки виук
*''Festuca matthewsii'' — планински бусенов виук
*''Festuca nigrescens'' — планински Чуингов виук
*''Festuca novae-zealandiae'' — новозеландски виук
*''Festuca occidentalis'' - западен виук
*''Festuca ovina'' — овчи виук
*''Festuca paniculata'' — источен планински виук
*''Festuca picturata''*''Festuca pilgeri''*''Festuca polesica''*''Festuca pseudodura''*''Festuca punctoria''*''Festuca pyrenaica''*''Festuca quadriflora''*''Festuca richardsonii'' — поларен виук
*''Festuca rubra'' — црвен виук*''Festuca rubra'' subsp. ''commutata'' — Чуингов виук
*''Festuca rupicola''*''Festuca sativa''*''Festuca scabrella'' - груб виук
*''Festuca subulata'' - брадест виук
*''Festuca subulifolia''*''Festuca supina''*''Festuca tenuifolia'' — тенколисен виук
*''Festuca thurberi''*''Festuca viridula'' - зелен виук
*''Festuca vivipara'' — живороден виук
2.1 Подродови Schedonorus
:Предложени за префрлање во родот пијанка (''Lolium'')
*''Festuca arundinacea'' (syn. ''Festuca elatior'', ''Lolium arundinaceum'') — барски виук
*''Festuca gigantea'' (''Lolium giganteum'') — џиновски виук
*''Festuca mazzettiana'' (''Lolium mazzettianum'')
*''Festuca pratensis'' (''Lolium pratensis'') — ливадски виук
Зазански јазик

Зазански, или познат како зазаки, заза, кирманџки(ски), кирдки(ски) или димли(ски) — ирански јазик, дел од подгрупата на индоирански јазици од семејството на индоевропски јазици.. Јазикот се зборува од наодот Зази претежно во Турција и дели многу особини со гуранскиот, талишкиот и курдскиот јазик. Зазанскиот го зборуваат околу 1,5 до 2,5 милиони луѓе. Според Невинс, јазикот го зборуваат од 2 до 4 милиони луѓе.
1 Дијалекти
Зазакнскиот има 3 дијалекти:
* северен дијалект: овој дијалект се зборува во Тунџели, Ерзинџан, Ерзурум, Сивас, Гумушане, Мус, Кајсери и е составен од следните говори: западнодерсимски, источнодерсимски, вартоански и дијалектите во Сариз и Кочгири.
* централен дијалект: дијалектот се зборува во Елазиг, Бинѓол, Солхан, Гирвас и Дијарбекир. Тој е составен од следните говори: бинголски, палуски и говорите во Хани, Кулп, Лиџе, Ергани и Пиран.
* јужен дијалект: дијалектот се зборува во Шанлаурфа, Дијарбекир Адијаман и Малатја. Дијалектот е составен од следните говори: сиверечки, џермички и дијалектите во Мутки и Аксарај.
2 Фонолошка споредба
праиндоевропски, , староперсиски, пахлавски, персиски, , авестиски, партски, зазански, курдски, , македонски
*ḱ, , θ, h, h, , s, s, s, s, , -
?, ?, māhīg, māhi, masya, māsyāg, māsa, māsî, риба
*ǵ(h), , d, d, d, , z, z, z, z, , -
ǵno-, dān-, dān-, dān-, zān-, zān-, zān-, zān-, знае
*kʷ, , č, z, z, , č, ž, j, ž, z, ž, , -
*leuk-, raučah, rōz, ruz, raočah, rōž, roje,, rož, ден
*gʷ, , j, z, z, , j, ž, j, ž, , -
*g<sup>w</sup>en-, ?, zan, zan, jaini, žan, jani, žin, жена
*d(h)w-, , duv-, d-, d-, , dv-, b-, b-, d-, , -
*d(h)war-, duvar-, dar, dar, dvar-, bar, -bar, darî, врата
*sw-, , (h)uv-, xw-, x-, , x<sup>v</sup>-, wx-, w-, xw-, , -
*swesor, ?, xwāhar, xāhar, x<sup>v</sup>ahar, wxar, wā, xweh, сестра
*-rd(h),*-ld(h), , -rd, -l, -l, , -rd, -r(δ), -r̄, uncertain, , -
*ḱered, θar(a)d-, sal, sal, sarəδ-, ?, sarri, sāl, година
*-rǵ(h),*-lǵ(h), , -rd, -l, -l, , -rz, -rz, -rz, uncertain, , -
?, ?, hil-, hel-, harəz-, hirz-, arz- (промена на значење), hêl-, дозволи
*-m, , -m, -m, -m, , -m, -m, -m, -v/w, , -
nomn̥, nāman-, nām, nām, nāman-, nām, nāme, nāv, nāw, име
*w-, , v-, w-, b-, , v-, w-, v-, b-, , -
*wīk'm̥tī, ?, wīst, bist, vīsiti-, wīst, vist, bîst, дваесет
3 Азбука
Азбуката на зазанскиот има 31 буква.:
A, B, C, Ç, D, E, Ê, F, G, H, I, Î, J, K, L, M, N, O, P, Q, R, S, Ş, T, U, Û, V, W, X, Y, Z
a, b, c, ç, d, e, ê, f, g, h, i, î, j, k, l, m, n, o, p, q, r, s, ş, t, u, û, v, w, x, y, z
4 Користена литература
*- Zazas and Zazaki
*Blau, ''Gurani et Zaza'' in R. Schmitt, ed., ''Compendium Linguarum Iranicarum'', Wiesbaden, 1989, ISBN 3-88226-413-6, pp. 336–40 (About Daylamite origin of Zaza-Guranis)
* (PDF)
*Paul, Ludwig. (1998) University of Hamburg.
*Lynn Todd, Terry. (1985) University of Michigan.
*Gippert, Jost. (1996) University of Frankfurt.
*Gajewski, Jon. (2003) Massachusetts Institute of Technology.
*Gajewski, Jon. (2004) Massachusetts Institute of Technology.
*Larson, Richard. and Yamakido, Hiroko. (2006) Stony Brook University and University of Arizona.
*Brigitte Werner. (2007) Marburg, Germany.
* (PDF)
5 Поврзано
* Зази
* Ирански јазици
* Курдски јазик
* Гурански јазик
Список на македонски стрип автори

1 А
* Тони Анастасовски* Tоме Андреевски* Иванка Апостолова
2 Б
* Марина Балева* Дине Балтаков* Дарко Богданов* Атанас Ботев
3 В
* Ѓуро Варга* Јована Велинова
* Бруно Велјановски* Томо Владимирски* Тања Вукобрат
4 Г
* Никола Гелевски алијас Пандалф Вулкански* Мирослав Георгиевски - Миро
* Здравко Гиров* Петар Глигоровски* Мирослав Грчев
5 Д
* Јорданчо Давидовски* Роберт Дандаров* Горан Дацев * Горан Дачев - Горанд* Михајло Димитриевски - Тхе Мичо* Раде Дичоски
* Киро Донев* Давор Драмиќанин
6 З
* Дијано Здравковиќ
7 И
* Диме Иванов - Димано* Тоде Ивановски* Илија Илиевски
8 Ј
* Владо Јаневски* Зоран Јаневски* Славко Јаневски* Панде Јаревски* Дукан Јелен* Љупчо Јованов* Игор Јовчевски* Илија Јордановски
9 К
*Маријан Камиловски* Ацо Караманов* Живко Козар* Драган Костиќ* Мирослав Костиќ* Игор Костовски* Јордан Коцевски* Стефан Коцевски - Стеф* Игор Кралевски* Боро Крстевски* Златко Крстевски* Јовче Крстески - Крстителче
* Васил Куновски
10 Л
* Михо Лазаров* Борко Лазески* Виктор Лозанов - Сентинелот
11 М
* Владо Малески* Јордан Манасиевски* Андреј Манев
* Славомир Маринковиќ* Никола Мариноски* Дарко Марковиќ* Благоја Милевски* Дарко Митревски* Драган Митревски* Дамјан Михаилов* Делчо Михајлов* Мики Младенов
12 Н
* Румена Најчевска* Стеван Несторовски* Иванчо Николов* Владо Николовски* Весна Ничевска-Саравинова* Миле Ничевски
13 О
* Томислав Османли
14 П
* Ацо Палитов* Боро Пејчинов* Душан Перчинков* Иван Пешев* Тони Пешев* Бобан Пешов* Лазо Плавевски* Мирко Попов* Василие Поповиќ Цицо* Александар Поповски* Илија Поповски* Сашо Поповски* Александар Прокопиев* Псило и Вентолина (тандемот од две девојки со псевдонимите)
15 Р
* Дарко Ристевски* Оливер Ромевски
* Антонио Русевски
16 С
* Драган Секулиќ* Јованчо Секуловски* Ристе Секуловски* Александар Сотировски* Ивица Спасовски* Александар Станковски* Александар Стеванов* Љубомир Стефанов* Љубиша Сулимановиќ
17 Т
* Зоран Танев* Славчо Темков* Никола Темков* Миле Топуз* Игор Тошевски* Костадин Трајановски* Ване Трајков
* Младен Туниќ
18 У
* Влада Урошевиќ
19 Ф
* Љубомир Филиповски (Љупчо Филипов)
20 Ц
* Гоце Цветановски* Смиле Цветановски* Зоран Цветковиќ* Синиша Цветковски - Шиљо
21 Џ
* Спиро Џајков* Томи Џуровски* Ласко Џуровски
22 Ш
* Бранко Шотра
Ацоне Висконти

Ацоне Висконти (роден на - починал на ) бил владетел на Милано во периодот од 1329 до неговата смрт по десет години.
Роден е во Ферара како единствен легитимен син на Галеацо I Висконти. Во 1322 тој станал владетел на Пјаченца но во истата година, заедно со неговиот татко, бил принуден да побегне. Во 1325 година учествувал на победничката битка кај Алтопашо против Гвелфи и гибелини.
Во 1329 година бил обвинет како еден од виновниците за убиството на неговиот чичко Марко Висконти но никогаш не бил осуден. На 15 март 1330 Ацоне бил назначен за владетел на Милано.
Во 1331 година се оженил со Катерина Савоија. Истата година бил отруен Карло IV и Ацоне бил повторно обвинет. Во 1322 го освоил Бергамо, во 1335 Лоди, Крема и други делови од Ломбардија.
Чешлики

Чешликите (науч. ''Dipsacaceae'') се семејство на цветни растенија од редот Чешликовидни (''Dipsacales''). Фамилијата содржи околу 350 вида на повеќегодишни и двегодишни билки и грмушки во единаесет рода. Растенијата се автохтони во највеќето умерени подрачја во Европа, Азија и Африка. Некои видови со време се натурализирани и на други места.
Фамилијата ги содржи следниве родови:
*''Acanthocalyx''*''Dipsacus'' (чешлика)
*''Knautia'' - синиглавче
*''Scabiosa'' (ѕвезда)
*''Succisa'' (пискавец)
*''Succisella''*''Morina''—исто така во своја фамилија, ''Morinaceae''.
*''Cephalaria''*''Pterocephalus''*''Callistemma''*''Pycnocomon''*''Triplostegia''
Катерина Висконти

Катерина Висконти ( - ) била член на италијанското аристократско семејство Висконти кое управувало со Милано во периодот од 1277 до 1447 година.
Таа била втора сопруга на нејзиниот прв братучед Џан Галеацо Висконти, првиот Војвода на Милано и мајка на неговиот следбеник Џан Марија Висконти и Филипо Марија Висконти. Нејзината внука била Бјанка Марија Висконти која станала војвотка во 1447 година
Таа исто така била и регент на Миланското војводство во периодот од 1402 до 1404 година, во времето кога нејзиниот син сѐ уште бил малолетен. Поради сомневање за наводно предавство нејзиниот син ја затворил во замокот во Монца каде се претпоставува дека била отруена во 1404 година.
Периша Савелиќ

Периша Савелиќ - Самсон (, ― ), ― југословенски комунистички деец од црногорска народност, учесник во НОБ во Македонија.
1 Животопис
Основно образование завршил во родното село, а два класа гимназија во Скопје (татко му бил учител во Драчево). Уште како ученик се борел против шовинистичките тежнеења на своите професори. Јавно се противставувал против игнорирањето на македонската народност. Не го поднесувал великосрпскиот хегемонизам и против него се борел како свесен член на СКОЈ, во чии редови бил примен рано. Поради своите отворени истапи против режимот и комунистичка активност, тој бил исклучен од гимназијата, па матурирал во Приштина во 1939 година. Во 1939 година, тој извесно време бил интерниран во Билеќа. По враќањето, тој студирал на Филозофскиот факултет во Скопје (1940 година) и бил организационен секретар на МК на КПЈ (1940 година). Развил широка активност и како резултат на тоа во 1940 година биле одржани дури шеснаесет работнички штрајкови и неколку тарифни акции.
2 Втора светска војна
По окупацијата на Југославија, иако родителите му предлагале да се врати во родното место, тој решително одговорил: ''„Не! И овде е моја татковина. Ќе останам да се борам заедно со македонскиот народ...“''По Априлската војна (1941) бил секретар на МК и раководител на Воениот штаб на МК на КП во Скопје, при што успешно ги извршил подготовките и го формирал Првиот скопски партизански одред (22 август).
На 26 октомври 1941 година е уапсен при блокада на бугарската полиција. Заедно со уште 24 комунисти, на 27 април 1942 година е изведен пред суд во Скопје и на 9 мај е осуден на смрт со бесење. Откако поминува уште три месеци во скопскиот затвор, на 18 август, заедно со Васил Антевски - Дрен, Љубомир Лековиќ и Чедомир Миленковиќ, е префрлен во затворот во Софија, каде е убиен.
Банатски Бугари

Банатските Бугари (банатско-бугарски: ''palćene'' или ''banátsći balgare'') се бугарски иселници кои живеат во историскиот регион Банат во Србија и Романија. За времето кога таа област била во Австроунгарија тие се нарекувале ''Јужноунгарски Бугари''. Меѓусебе тие се нарекувале ''павлиќани'', или ''павликене'', ''палкене'' и ''паулкене'' на месниот дијалект. Меѓу научниците тие луѓе се познати како ''Банатски Бугари''. По преселбата во Австриската империја, Банатските Бугари се одделуваат во посебна бугарска етно-религиозна група со свои посебни одлики. Тие се католици, говорат свој дијалект, пишуваат на латиница и имаат самобитна материјална и духовна култура, со силно влијание од локалното унгарско, германско, романско и српско население. Денес има околу 10.000 Банатски Бугари.
1 Поврзано
* Банат
* Бугари
* Демографија на Србија
Џан Галеацо Висконти

Џан Галеацо Висконти (роден на - починал на ) бил првиот војвода на Милано од 1395 година.
Во текот на неговото владеење дошло до збогатување на Висконтската библиотека. Џан Галеацо бил син на Галеацо II Висконти кој го поседувал градот Павија. Во 1385 година го соборил од власт на својот чичко Бернабо Висконти преку поткуп. Неговиот прв брак бил со Изабела Валоа, а по нејзината смрт се оженил со Катерина Висконти, ќерка на својот чичко Вернабо со која имал два сина Џан Марија Висконти и Филипо Марија Висконти.
По зазимањето на Милано тој ги презел Верона, Виченца, Падова и Пјаченца. Во 1390 година ја загубил Падова а во 1395 година од страна на Вацлав IV за 100.000 форинти бил прогласен за војвода од Милано. Следната година основал одделение за подобрување на здравјето на луѓето, по кое бил заслужен за создавањето на првата модерна бирократија
Неговиот сон бил обновувањер на некогашната Ломбардска империја. Како најголема пречка му биле градовите Болоња и особено Фиренца. Во 1402 година започнал напади врз овие градови, но војувањето било исклучително скапо за двете страни. Фирентинското население многу бргу било мобилизирано, но градот бил соочен со глад, болести и сиромаштија.
Сепак, тој се разболел и починал на 3 септември. По неговата смрт земјата била доведена во граѓанска војна.
Франческо I Сфорца

Франческо I Сфорца (—) — војвода од Милано и основач на династија Сфорца во Милано. Тој е познат како еден од најспособните војсководачи во периодот на италијанската ренесанса.
1 Животопис
Франческо Сфорца е роден во Сан Минијато, Тоскана како еден од седумте незаконски синови на кондотиерот Муцио Атендоло Сфорца и Луција де Торсано. Во 1418 година се оженил со Полисена Руфо. Со својата војска, тој ѝ служел на династијата Висконти во борбата против Венецијанската Република при што наместо да му се спротивстави на непријателот, тој се спогодил со напаќачите и им дал територијални отстапки. Во 1432 година, тој се оженил со Бјанка Марија Висконти, единствената ќерка на владетелот на Милано, Филипо Марија Висконти, а со тоа на Франческо му биле доделени Понтремоли и Кремона. По смртта на војводата Висконти (во 1477 година), Франческо Сфорца стекнал власт над целата Ломбардија. Во 1433 година, Франческо Сфорца го предводел нападот против папските членки. Во 1450 година станал војвода на Милано, заедно со неговата сопруга.
Династија Сфорца

Династија Сфорца е италијанска аристократска фамилија која во периодот од 1450 до 1535 година биле на чело со Миланското војводство.
Сфорца произлегува од еден кондотиер од селско потекло Џакомо или Муцио Атендоло, понекогаш нарекуван Џијакомуцо во Котињола во Романа, роден во јуни 1369 година, водач на една банда од авантуристи. Тој го зел името "Сфорца". Неговиот вонбрачен син Франческо I Сфорца се оженил со Бјанка Марија Висконти, ќерка на Филипо Марија Висконти. По смртта на Филипо, Франческо станал војвода од Милано и на тој начин започнало управувањето на Миланското војводство од страна на династијата.
1 Владетели на Милано
* Франческо I 1450–1466
* Галеацо Марија 1466–1476
* Џан Галеацо 1476–1494
* Лудовико 1494–1499
* Лудовико 1500
* Масимилијано 1512–1515
* Франческо II 1521–1535
2 Владетели на Песаро и Градара
* Алесандро
* Костанцо I
* Џовани
* Костанцо II
Џан Марија Висконти

Џан Марија Висконти (роден на - починал на ) бил вториот војвода на Милано како син на Џан Галеацо Висконти и Катерина Висконти.
Тој застанал на чело на Миланското војводство кога имал тринаесет години, па поради тоа што бил малолетен како регент управувала неговата мајка. Меѓутоа војводството набргу било воведено во граѓанска војна во која како победник излегол кондотиерот Фачино Кане. Џан Марија околу конфликтот ја обвинил својата мајка Катерина која била затворена во Монца каде починала на 17 октомври 1404, веројатно убиена.
Во 1408 година стапил во брак со Антонија Малатеста, ќерка на господарот на Римини, Карло Малатеста. Од бракот не се родиле деца..
Џан Марија бил убиен во заговор во 1412 година пред Миланската катедрала. Го наследил неговиот брат Филипо Марија Висконти.
Минимална маса

Во астрономијата, минимална маса е нижата граница на пресметаната маса на забележаните небесни тела како што се планетите, ѕвездите и двојните системи, маглините и црните дупки. Најчесто се наведува како податок за цонсончевите планети. Бидејќи највеќето вонсончеви планети денес се пронаоѓаат по Доплеровиот метод, кој го утврдува присуството на планетите според промените во движењата на ѕвездите во видното поле, вистинскиот орбитален наклон и вистинската маса на планетите е непозната.
Доколку може да се утврди наклонот, вистинската маса се добива со пресметаната минимална маса по следниов однос:
:<math>M_\text{vist} = \frac{M_\min}{\sin i} \, </math>
Кај телата што кружат во орбити во ѕвездени и планетарни системи вон нашиот сончев Систем, наклонот од 0° или 180° соодветствува на орбита со лицето кон нас, додека пак наклонот од 90° соодветствува на орбита со работ кон нас.
1 Наводи
**
Торлачки дијалекти

Торлачки дијалекти (''Торлачки говори'' или ''Торлачко наречје'') — јазичен поим кој се користи да се означат група на прелазни јужнословенски дијалекти. Торлачките говори ги зафаќаат Јужна Србија и источни делови на Србија, крајаните западни делови на Бугарија, северозападни и североисточни делови на Македонија (тетовскиот, скопскоцрногорскиот, кумановскиот, кратовскиот и кривопаланечкиот говор), источните и јужните делови на Косово. Овие дијалекти ги зборуваат: Македонци во Македонија, Срби во Србија и Бугари во Бугарија и Србија. Некои лингвисти сметаат дека во Романија овој дијалект го зборуваат Хрватите наречени Карашевци и во Косово Горанци. Во Косово, освен Срби, торлачки зборуваат и Бошњаци.
1 Класификација
Хрватските лигвисти (Брозовиќ, Лисац, Решетар) сметаат дека торлачки (шопски) дијалекти се посебно наречје и да не припаѓат на штокавско наречје. Торлачки заедно со македонски и бугарски јазик припаѓаат на балканска словенска јазична заедница, која е дел на поширока балканска јазична заедница (романски, грчки, албански јазик). Јапонскиот славист Мотоки Номачи вели дека е торлачкиот на многу начини е стран на српскиот стандарден јазик.
Според УНЕСКО, торлачкиото наречје е загрозено и е класифицирано во групата на ранливи јазици.
2 Поврзано
* Македонски јазик
* Српски јазик
* Бугарски јазик
* Штокавско наречје
Идиот (роман)

''Идиот'' (|Идиот) е роман на Фјодор Достоевски. Романот бил за првпат објавен како серија во списанието „Руски весник“ во периодот меѓу 1868 и 1869 година. Покрај некои други дела на Достоевски, „Идиот“ се смета за едно од најголемите книжевни достигнувања на „златната ера“ на руската книжевност. Книгата е преведена на повеќе светски јазици, меѓу кои и на македонски.
1 Вовед
Овој роман го напишал во странство, надвор од својата обожавана и проколнувана Русија, истовремено соочувајќи се со еден од најтешките периоди во својот живот – изгубил многу пари на рулет (неговата најголема страст) и западнал во големи долгови, но за да биде судбината уште посурова – неговата тримесечна ќерка Софија (Соња) умрела на тримесечна возраст. Можеби токму затоа во овој роман провејува толкав гнев, најмногу преку ликот на Иполит.
Кнезот Мишкин е епилептичар, како што бил и самиот Достоевски, и страда од постојани напади, иако се лекувал во Швајцарија. Него авторот го претставува како бескрајно добар и детски наивен, со што заслужил другите да го нарекуваат идиот. Тој е синтеза на најпозитивните човечки одлики, со таквите својства се оцртува како лик спротивставен на револуционерно настроената руска младина.
Во “Идиот” повеќе отколку во сите негови дела, е претставена трагичната и невозможна љубов, која е невозможна само поради тоа што самите ликови прават да биде таква.
Исто како и во другите негови дела, и во овој брилијантен роман Достоевски ја прикажува разновидноста на човековите карактери (добродушни, горди, надмени, површни...), но и судирот на доброто и злото внатре во самиот човек (ова е најдобро претставено преку ликовите на Рогожин и Настасја Филиповна).
2 Поврзано
* Фјодор Достоевски
* Руска литература
Ана Сфорца

Ана Сфроца (родена на - починала на ) била ќерка на Галеацо Марија Сфорца. Таа била омажена за Алфонсо I Есте, војвода на Ферара.
Невестата и младоженецот биле петнаесет години кога биле венчани. На 2 декември 1497 година им се родило првото дете кое починало веднаш по крштеваењето. Набргу по ова починала и таа и биле погребани заедно во манастирот Сан Вито. Нејзината смрт го означило крајот на врската помеѓу династија Сфорца и династија Есте.
Алфонсо подоцна се оженил со Лукреција Борџија.
Бјанка Марија Сфорца

Бјанка Марија Сфроца (родена на - починала на ) била царица на Светото Римско Царство како втора сопруга на Максимилијан I. Бјанка Марија Сфроца е ќерка на миланскиот војвода Галеацо Марија Сфорца и Бона Савојска. Во 1493 година била омажена за императорот Максимилијан I. Нивниот брак бил несреќен и немале деца.
Бјанка Марија е родена во како најстара ќерка на Галеацо Марија Сфорца и Бона Савојска кои се ожениле во 1468 година, една година по смртта на неговата прва сопруга. Таа била крстена на нејзината баба Бјанка Марија Висконти.
Кога имала неполни две години, во јануари 1474 година била омажена за својот прв братучед Филиберт I Савојски. Тој починал во 1482 година оставајќи ја својата десетгодишна вдовица. По ова таа се вратила во Милано.
На 16 март 1494 година се омажила за Максимилијан I кој исто така бил вдовец по трагичната смрт на неговата многу сакана прва сопруга Марија Бургундска на 27 март 1482 година, кога таа била смртно повреден откако паднала од нејзиниот коњ. Таа немала успешен брак со него. И покрај поголемиот број на забременувања, таа не му родила живо дете на императорот.
Бјанка Марија починала на 31 декември 1510 година и била погребена во Штамс.
ФК Данди Јунајтед

ФК Данди јунајтед (|Dundee United Football Club) е шкотски професионален фудбалски клуб од Данди. Основан е 1909 како ''Данди Хибернијан'', па така во 2009 година е прославена стогодишницата од постоењето на клубот. Сегашното име клубот го носи од 1923. Прекарот на Данди Јунајтед е ''Тероритите'', а навивачите се нарекуваат ''Арапи''.
Клуб игра во портокалова опрема од 1960-тите, а на моменталниот стадион, Танадајс парк, играат уште од основањето. Данди Јунајтед моментално се натпреварува во Премиер лига а од 2009. е под водство на менаџерот Питер Хјустон. Тие имаат една титула првак на Шкотска, една титула во Купот на Шкотска и двапати биле победници на шкотскиот лига куп. Во Европските натпреварувања најголеми успеси на клубот се финале на Куп на УЕФА во сезоната 1986-87 и полуфинале на Европскиот куп во сезоната 1983-84.
1 Титули
*Шампион на Шкотска:
**Победник (1):1982-83
**Вицешампин (2): 1931-32, 1959-60
*Шкотски куп:
**Победник (1): 1993-94
**Финалист (7): 1973–74, 1980-81, 1984-85, 1986-87, 1987-88, 1990-91, 2004-05
*Шкотски Лига куп:
**Победник (2): 1979-80, 1980-81
**Финалист (4): 1981-82, 1984-85, 1997-98, 2007-08
*Шкотски Челенџ куп:
**Финалист (1): 1995-96
Вилкау-Хаслау

Вилкау-Хаслау (|Wilkau-Haßlau) — град во округот Цвикау, во сојузната покраина Саксонија, Германија. Се наоѓа на реката Цвикауер Мулде, околу 6 километри јужно од Цвикау.
1 Географија
1.1 Местоположба
Градот се наоѓа на падините на Рудните Планини во мала долина, околу 6 километри јужно од градот Цвикау и е поделен од реката Цвикауер Мулде и потокот Ределбах. Лево од Мулде се поранешните села Хара, Нојхара, Кулич и Вилкау, додека десно од реката се Оберхаслау, Нидерхаслау, Зилберштрасе и Розентал, како и Зандберг.
1.2 Соседни општини
Соседни општини со кои се граничи се Хиршфелд и Рајнсдорф и градовите Кирхберг, Вилденфелс и Цвикау во округот Цвикау.
Алба

Алба (шкотски: ''Alba'') е автохтоното име на Шкотска. Ова име е сродно со ирската верзија „Алба“ (''Alba'')), манската „Налбин“ (''Nalbin''), корнската и велшката верзија „Албан“ (''Alban''). Од сите келтски јазици, само бретонскиот јазик го користи името „Бро-Скос“ (''Bro-Skos'') што значи 'земја на Шкотите'. Во минатото сите овие имиња биле користени за именување на Велика Британија.
1 Потекло на поимот
Името првпат се појавува во класичните текстови како el '''' или el '''' (во записите на Птоломеј), а подоцна како ''la'' во латинските документи. Историски, името се користело за Британија во целост и етимолошкото потекло на зборот е од индоевропскиот збор за „бело“.
2 Поврзано
* Шкотска
Мездра (Бугарија)

Мездра (|Мездра) — град во северозападниот дел на Бугарија, во Врачанската Област. Градот е административен центар на општина Мездра. Според пописот од 2022 година, во Мездра живеат 9.562 луѓе.
1 Географија
Градот е сместен крај река Искар, на кривината од југ на исток северно од Стара Планина. Релјефот на општината е полупланински. Најголем дел од нејзината територија заземаат земјоделските површини и шуми. Климата е умерено континентална.
2 Историја
Сегашната населба е основана со изградбата на железничката линија Софија - Горна Орјаховица во крајот на 19 век и населението е дојдено од околните села. На местото се пуштила во употреба станицата „Мездра“ и крај неа почнуваат да се населуваат луѓе. По изградбата на линијата Мездра - Видин, станица Мездра станала втората по важност во Северна Бугарија, веднаш зад Горна Орјаховица.
Голем дел од населението во Мездра се наследници на доселеници од градот Кичево и неговата околина во Македонија. До 1944 г. има културно-просветно друштво со името на познатиот кичевски војвода Јордан Пиперката.
Има статус на град од 1953 г.
3 Интересно
Поморски нос (’рт) Мездра (|’’Mezdra Point’’) на островот Сноу на Антарктикот е наречен во чест на градот.
Галеацо Марија Сфорца

Галеацо Марија Сфорца (роден на - починал на ) бил војвода од Милано во периодот од 1466 до 1476 година.
1 Животопис
Тој бил син на Франческо I Сфорца и Бјанка Марија Висконти, како први војводи на Милано од династија Сфорца. Тој се оженил со Доротеја Гонзага од династија Гонзага, а по нејзината смрт се оженил со Бона Савојска.
Галеацо Марија Сфорца е роден во Фермо. По смртта на неговиот татко (8 март 1466), Галеацо бил во Франција на чело на воен поход за да му помогне на кралот Луј XI во војната против Чарлс Смелиот од Бургундија. Кога разбрал за смртта на татко му тој се вратил во Италија под лажно име бидејќи било потребно да помине преку територијата на неговиот семеен непријател, војводата од Савоја кој имал неуспешен обид за атентат. На 20 март тој влегол во Милано и бил признаен за нов војвода на Милано.
Во првите години, тој владеел заедно со неговата мајка, но подоцна таа била отпуштена од својата должност. Тој е познат како голем покровител на музиката. Во текот на неговото владеење со финансиска поддршка неговата капела прераснала во една од најпознатите и историски значајни музички ансамбли во Европа.
Им покрај неговата љубов кон музиката, тој бил познат по својата суровост, познат женкае кој често ги менувал своите љубовници. Еден свештеник кој предвидел кратко владеење на Галеацо бил казнет со тоа што починал од глад. Исто така било познато дека тој силувал неколку дворјанки, како и тоа што садистички ги мачел оние кои го навредувале. Ова му создало многу непријатели во градот.
2 Атентат
Во атентатот врз Галеацо Марија Сфорца биле вклучени Карло Висконти, Џероламо Олгијати и Џовани Андреа Лампугнани, сите високи претставници на Миланскиот суд. Лампугнани бил водач во организирањето на атентатот, бидејќи во текот на неговото владеење неговото семејство изгубило значаен дел од имотот кој го поседувале.
Целиот настан се случил на Божик во 1476 година, на денот на Свети Стефан во истоимената црква. Во процесот учествувале околу 30 луѓе. Тројца од нив го чекале војводата да пристигне во црквата. Кога тој стапил во црквата, Лампугнани клекнал пред војводата и по неколку разменети зборови тој го избодел на Сфорца во градите. По ова се приклучиле и Карло Висконти и Џероламо Олгијати.
Сфорца починал на самото место. Сите побегнале од настанот освен Лампугнани кој бил убиен од стражата. Неговото тело било влечено низ улиците во градот. По неколку дена биле уапсени и останатите двајца главни заговорници во атентатот и погубени.
3 Деца
* Џан Галеацо Сфорца
* Хермес Марија Сфорца
* Бјанка Марија Сфорца
* Ана Сфорца
* Катерина Сфорца
Алфа Кентаур Bb

Алфа Кентаур(и) Bb — планета која кружи околу ѕвездата Алфа Кентаур B, прибл. 4,37 светлосни години од Земјата, во јужното соѕвездие Кентаур. Ова е најблиската езгопланета до Земјата, и најнемасивната што кружи околу ѕвезда слична на Сонцето.
1 Особености
Планетата не се наоѓа во животопогодниот појас бидејќи кружи мошне блиску до матичната ѕвезда (оддалечена само 0,04 ае) и навршува еден круг на секои 3,236 дена. Има маса барем 1,13 пати поголема од онаа на Земјата; моментално е позната само долната граница поради отсуството на сознанија за нејзиниот орбитален наклон. Површината на планетата има температура од барем 1200 °C (~1500 K), што е преврело за да има течна вода, но и над температурата на топење на многу силикатни магми. За споредба, површината на Венера (најврела планета во сончевиот Систем) има температура од 462 °C (735 K).
По испитувањата на астросеизимичките и хромосферските активности и ѕвезденото вртење на ѕвездите A и B, утврдено е дека системот α Cen веројатно е малку постар од Сончевиот Систем (4,5-7 милијарди години).
2 Пронаоѓање
Во 2009, со сметачка симулација е востановено дека е можно присуството на планета на растојание од 1,1 ае од Алфа Кентаур B, и дека нејзината орбита ќе одржи стабилност уште барем 250 милиони години.
Во 2009, екипа од европски астрономи, почнала да работи со пребарувачот на планети HARPS во опсерваторијата Ла Сиља (Чиле), користејќи се со Доплеровиот метод. На 16 октомври 2012 г. научниците соопштиле дека пронашле планета со земска маса во обритата околу Алфа Кентаур B. Гравитацијата на планетата предизвикува нишања кај ѕвездата со величина од 51 сантиметри во секунда; утврдувањето на присуството на планетата претставува најголемо достигнување во прецизноста добиено со овој метод.
Бокерон (департман)

Бокерон (Boquerón) е департман во Парагвај. Департманот се наоѓа во западниот дел на државата. Со своите 91.669 км<sup>2</sup> Бокерон е најголем департман во државата. Бокерон има вкупно население од 45.617 жители според пописот од 2002 година. Главен град на департманот е градот Филаделфија, а покрај него позначајни градови се Хенерал Еугенио А. Гарај, Доктор Педро П. Пења и Марискал Естигарубија.
Во западниот дел на Парагвај живее само 2% од вкупното население на државата, но во овој регион се произведуваат околу 65% од вкупните количини на млеко и месо на Парагвај. Во 1945 година Бокерон бил поделен и новиот департман се викал ''Нуева Асунсион'' или „Нов Асунсион“. Но во 1992 година Нуева Асунсион бил повторно припоен кон Бокерон.
1 Географија
Бокерон се наоѓа во регионот Западен Парагвај. Вкупната површина на департманот е 91.669 км<sup>2</sup> и население од 45.617 жители според пописот од 2002 година. Голем дел од површината на департманот е рамничарски.
На север департманот се граничи со департманот Алто Парагвај. На југ департманот се граничи со Аргентина, на исток со департманот Пресиденте Ајес и Алто Парагвај. На запад департманот граничи со Боливија.
Просечната температура на департманот е 25 степени целзиусови. Овој департман се нарекува и како ''Сув Чако'', бидејќи преку лето во овој департман има најтопли денови. Добар дел од територијата на департманот е дел од географскиот регион Чако.
2 Демографија
Департманот во последно време го има најголемиот природен раст на населението, кој изнесува 12.4% годишно. Карактеристично за овој департман е големиот број на староседелско население. Според пописот од 2002 година во департманот живееле 45.617 жители од кои 19.945 жители се староседелци. Од староседелците во департманот има Гварани, Ниваклејци, Манхујци, Тобанци, Гварајоси, Ангаитејци и Тапиетејци. Овој департман има најголем број староседелци од сите департмани во државата.
3 Административна поделба
Департманот е поделен на три окрузи:
окрузи, население (2002)
Филаделфија, н.п.
Лома Плата, н.п.
Марискал Естигарибија, 41.106
4 Наводи
*Geografía del Paraguay - Editorial Hispana Paraguay S.R.L.- 1a. Edición 1999 - Asunción Paraguay
*Geografía Ilustrada del Paraguay - ISBN 99925-68-04-6 - Distribuidora Arami S.R.L.
*La Magia de nuestra tierra. Fundación en Alianza. Asunción. 2007.
5 Поврзано
* Парагвај
* Административна поделба на Парагвај
Административна поделба на Парагвај

Административната поделба на Парагвај ги опфаќа првостепените и второстепените административни единици во државата. Првостепената административна поделба ги опфаќа департманите, а второстепената ги опфаќа окрузите.
1 Департмани
Парагвај е поделен на седумнаесет департменти и еден главен дистрикт. Подолу следат департментите со главните центри:
2 Окрузи
Департманите на Парагвај се поделени на окрузи. Во државата има 129 окрузи.
3 Поврзано
* Парагвај
* Департмани во Парагвај
* Окрузи во Парагвај
Црно и бело

Црно и бело (анг. "Black and white") е песна што ја исполнува македонската поп-ѕвезда Калиопи, со која учествуваше на изборот за песна на Евровизија 2012 што се одржа во Баку, Азербејџан. Автори на песната се Калиопи и Ромео Грил. Продукцијата е на Грил. Со неа Македонија се квалификуваше во финалната вечер на натпреварот, откако претходните четири години имаше пласман само во полуфиналето.
Песната оствари краен пласман на 12 место, со вкупно 71 бод, при што максимален број бодови, 12, доби од Босна и Херцеговина и од Србија.
1 Пред Евровизија
На 19 ноември 2011, МРТ ја покани Калиопи да ја претставува Македонија на Евровизија 2012. После ова соопштение, Калиопи и МРТ одржаа прес конференција каде Калиопи откри дека не е сигурна со каков тип на песна ќе настапи на натпреварот, но дека ќе ги земе предвид нејзините композиции и оние што ќе бидат поднесени од нејзини колеги или од странство. Инструменталната композиција за Црно и бело беше испратена до Калиопи од поранешниот член на бендот и нејзиниот поранешен сопруг, Ромео Грил, со кого таа напорно соработуваше претходно во нејзината соло кариера и декади претходно кога бендот "Калиопи" беше сè уште активен. Калиопи го напиша текстот за композицијата и продолжи со снимање на песната на почетокот на 2012 со Грил во студиото на МРТ во Скопје.
На 29 февруари, во час и половина долга програма на МРТ, Калиопи беше придружувана од музички гости од регионот, каде таа изведе песни од нејзиниот репертоар, и ја изведе Црно и бело за првпат. Исто така, таа ја изведе и англиската верзија на песнта, Black and white.
2 Евровизија 2012
Македонија беше извлечена да настапи втора во второто полуфинале на 24 мај. Песната успеа да влезе во финалето и беше извлечена да настапи 22ра по ред. Во големото финале, одржано на 16 мај, песната се пласираше на 13то место со 71 бод. Имаше ист број на бодови со песната на Романија, но тие имаа освоено бодови од повеќе држави, со што Калиопи заврши на 13то место.
3 Музичко видео
Музичкото видео за Црно и бело, режирано од Александар Ристовски - Принц, беше снимано во Битола. Видеото беше објавено на 17 март 2012. Кадрите се снимани во празен театар и напуштена зграда, каде Калиопи ја изведува песната на клавир на сцена, додека придружните музичари се снимани на други локации.
4 Наводи
Суперкуп на УЕФА 2012

Суперкуп на УЕФА 2012 било 37-мото издание од Суперкупот на УЕФА, годишниот фудбалски натпревар помеѓу победникот во Лигата на Шампионите и Европа Лигата, двете европски клупски натпреварувања организирани од страна на УЕФА. Беше одигран на стадионот Луис II во Монако на 31 август 2012, помеѓу победникот на Лига на Шампиони 2011/12, Челзи од Англија и победникот на УЕФА Европа Лига 2011/12, Атлетико Мадрид од Шпанија.
Атлетико Мадрид го победил Челзи со 4–1, освојувајќи го својот втор УЕФА Супер Куп.
1 Место
Стадионот Луј II во Монако бил домаќин на Суперкуп на УЕФА секоја година од 1998. Изграден во 1985, стадионот е домашен терен на Монако, кој игра во францускиот лигашки систем.
Капацитетот на стадионот Луис II изнесува 18,000 седишта. Повеќе од 70 проценти од билетите биле резервирани за неутралната публика и за навивачите на двата клуба. Челзи и Атетико Мадрид ги доделиле нивните билети директно на нивните навивачи. Билетите за неутралната публика биле наменети за трибината наспроти главната трибина и чинеле 70 евра и . Останатиот дел од билетите се продавал ексклузиво преку мрежното место UEFA.com од 15 јуни до 2 јули.
2 Тимови
Тим, Квалификација, Претходни настапи
Лига на Шампиони 2011/12 победник, 1998 победник
УЕФА Европа Лига 2011/12 победник, 2010 победник
Досега во финалниот натпревар од УЕФА Супер Купот, англиските и шпанските екипи се сретнувале 4 пати (1979, 1980, 1982, 1998), каде што англиските тимови биле поефикасни победувајќи на три од четирите натпревари.
3 Натпревар
3.1 Статистика
+Прво полувреме
Статистика, Челзи, Атлетико Мадрид
Постигнати голови, 0, 3
Вкупно шутеви, 5, 11
Шутеви во гол, 4, 7
Одбрани, 4, 4
Посед на топка, 58%, 42%
Корнери, 1, 1
Фаули, 5, 9
Офсајди, 1, 2
Жолти Ккртони, 1, 0
Црвени картони, 0, 0
+Второ полувреме
Статистика, Челзи, Атлетико Мадрид
Постигнати голови, 1, 1
Вкупно шутеви, 7, 7
Шутеви во гол, 3, 5
Одбрани, 4, 2
Посед на топка, 56%, 44%
Корнери, 2, 5
Фаули, 8, 9
Офсајди, 0, 0
Жолти картони, 0, 0
Црвени картони, 0, 0
+Вкупно
Статистика, Челзи, Атлетико Мадрид
Постигнати голови, 1, 4
Вкупно шутеви, 12, 18
Шутеви во гол, 7, 12
Одбрани, 8, 6
Посед на топка, 57%, 43%
Корнери, 3, 6
Фаули, 13, 18
Офсајди, 1, 2
Жолти картони, 1, 0
Црвени картони, 0, 0
4 Екипа победник
Победник на Суперкупот на УЕФА 2024
Атлетико Мадрид 2. титула
ФК Про Верчели 1892

Про Верчели е италијански фудбалски клуб од градот Верчели, Италија. Тимот моментално игра во Серија Б, меѓутоа тој е еден од најуспешните италијански клубови со освоени седум титули во италијанската Серија А.
Питер Хјустон

Питeр Хјустон (роден на 19 Јули 1958 во Бејлистоун) — шкотски поранешен фудбалер кој играл како напаѓач. Тој во моментов е менаџер на шкотскиот премиерлигаш, Данди Јунајтед, и во моментов тој е со најдолго работно место од сите менаџери во лигата.
ФК Модена

ФК Модена е италијански фудбалски клуб од градот Модена. Клубот е формиран во 1912 и најчесто игра во Серија Б, како и сега, се од 2004 година после две години поминати во Серија А.
ФК Џенова

ФК Џенова е италијански фудбалски клуб од градот Џенова, Италија. Моментално игра во Серија А и е еден од најуспешните фудбалски клубови во Италија со освоени девет титули во Серија А.
Роман (град, Бугарија)

Роман (|Роман) — град во северозападниот дел на Бугарија, во Врачанската област. Градот е административен центар на општина Роман. Има население од околу 2.668 жители (2022).
1 Географија
Градот е сместен непосредно до влева на реката Мали Искар во реката Искар. Отстои на 42 километри источно од регионалниот центар град Враца и на 29 километри источно од градот Мездра.
2 Историја
За првпат Роман е споменат во отомански даночен регистар од 1430 г. Името на градот доаѓа од средновековна римска тврдина, денес таа е скоро уништена.
Од 1897 г. има станица на железничката пруга Софија - Варна. Центар е на општината Роман од нејзиното основање на 1 август 1934 г. Има статус на град од 4 септември 1974 г.
ФК Орихуела

Орихуела Клуб де Футбол е шпански фудбалски тим со седиште во Орихуела во Валенсија. Основан е во 1993 година, и игра во Сегунда Б дивизион, а домашните натпревари ги игра на ''Лос Арсос'' стадионот, со капацитет од 5.000 седишта.